b'\n_START_ARTICLE_\nWii U\n_START_SECTION_\nNettfunksjoner\n_START_PARAGRAPH_\nWii U kommer med flere forbedrede nettfunksjoner sammenliknet med tidligere maskiner fra Nintendo. Det gamle friendcode-systemet som var brukt p\xc3\xa5 Wii og 3DS er n\xc3\xa5 byttet ut med Nintendo Network ID som lar spilleren lage en personlig brukerkonto. Det er mulig \xc3\xa5 registrere opp til 12 brukere p\xc3\xa5 hver konsoll og hver bruker har egne lagringsfiler og annet innhold som bare denne brukeren har tilgang til. Det er mulig \xc3\xa5 registrere opp til 100 venner p\xc3\xa5 hver brukerkonto.\n_START_SECTION_\nSpill\n_START_PARAGRAPH_\nWii U har flere eksklusive titler, deriblant Nintendo Land, Pikmin 3, Super\xc2\xa0Mario\xc2\xa03D\xc2\xa0World, Splatoon, Xenoblade Chronicles X, Star Fox Zero og Paper Mario: Color Splash._NEWLINE_eShop er Nintendos digitale markedsplass. Nesten alle Wii U-spill som er lansert i fysisk format, kan lastes ned digitalt herfra. Mange spill lanseres i tillegg kun digitalt p\xc3\xa5 eShop, og er ikke tilgjengelig for Wii U i andre butikker. Via eShop kan man ogs\xc3\xa5 laste ned utvalgte spill fra konsollene Nintendo Entertainment System (NES), Super Nintendo Entertainment System (Super NES), Nintendo 64, Game Boy Advance, Nintendo DS og Wii.'